Charlotte Scherping Larsson ricevis la plej multajn voĉojn en la prezidant-elekto de TEJO dum la unua tute reta IJK. La raportoj de la eliranta estraro de TEJO estis akceptitaj sen diskuto.
#000001
Pro la kronvirusa pandemio, la Internacia Junulara Kongreso de TEJO ĉi-jare unuafoje okazas nur en la reto. Entute aliĝis 349 personoj, el kiuj 51 pagis subtenan kotizon de 50 eŭroj. 75 personoj ricevis senpagan aliĝon kun subteno de la IJK-fonduso.
#000003
– TEJO pasintjare komencis igi la IJK-on pli reta, kaj neatendite ni kompletigis tiun transformon ĉi-jare. Laŭ mi ni neniam revenu al IJK sen almenaŭ iu nivelo de reta partopreno el la tuta mondo.
#000008
La supera decida organo de TEJO, la komitato, havis sian unuan retan kunvenon komence de la kongreso, interalie por trakti la raporton de la eliranta estraro pri la agado dum la pasinta jaro, kaj la financan raporton.
#000009
Al la jara raporto kontribuis nur kvar el la elirantaj estraranoj. Inter ili ne estis la eliranta prezidanto. En 2019 TEJO la unuan fojon de multaj jaroj ne havis negativan saldon. La ĉefaj enspezoj estis subvencioj de EU.
#000010
Laŭ la financa raporto, TEJO dum 2019 ricevis sume 88 817 eŭrojn en diversaj subvencioj, dum la kotiz-enspezoj estis nur 5 990 eŭroj. La kotiz-enspezoj tamen estis preskaŭ 50 procentojn pli altaj ol buĝetite. Aldone TEJO ricevis 47 392 eŭrojn kiel donacojn.
#000011
La membrokotizoj kovras nur 4,4 procentojn el la elspezoj de la asocio. Entute TEJO dum 2019 elspezis 137 649 eŭrojn. El tio 79 154 eŭroj estis oficistaj salajroj kaj 33 183 eŭroj estis kostoj de volontuloj (poŝmono, loĝado, vojaĝkostoj).
#000012
Grandparte per la EU-subvencioj TEJO povis dum 2019 dungi entute sep oficistojn por kvin diversaj postenoj. La dungitoj okupiĝas interalie pri eksteraj rilatoj, havigado de novaj subvencioj kaj pri kunordigo de volontuloj.
#000013
Unu el la oficistoj estas Mia Nordentoft, kiu okupiĝas pri reteja renovigo laŭ aparta kontrakto kun UEA. Tiun laboron evidente financas UEA el sia buĝeto. Dum 2019 el la UEA-konto “reteja rezervo” estis elspezitaj 34 758 eŭroj.
#000014
La financa raporto kaj la jara raporto de la eliranta estraro estis akceptitaj de la komitato de TEJO sen diskuto.
#000015
Poste sekvis la balotado pri nova prezidanto kaj kasisto. La rezultoj estis publikigitaj merkrede posttagmeze laŭ la centreŭropa horo. Kiel nova prezidanto kun 30 poraj voĉoj estis elektita Charlotte Scherping-Larsson. La alia kandidato, Carlos Pesquera Alonso, ricevis 8 porajn voĉojn.
#000017
Kiel kasisto estis reelektita Bui Hai Mung (Feliĉa), kun 37 poraj voĉoj kaj neniu kontraŭa. Aldone oni decidis, ke la nova estraro havu naŭ anojn. Nun sekvos elekto de ĝenerala sekretario kaj decido pri la kvanto de vicprezidantoj.
#000018
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000021
La sekva IJK okazos en Ukrainio
#000023
Gratulon! Espereble la nova estraro estos unueca, kreema kaj aktiva.
#000024
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000029
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000030
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000031